Na temelju članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) članka 36. Statuta Općine Vladislavci („Službeni glasnik“ Općine Vladislavci br. 3/13 i 3/17) i članka 7. točke 10. Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine („ Službeni glasnik“ Općine Vladislavci br. 6/17) Općinski načelnik Općine Vladislavci dana 12. veljače 2018. godine, donosi

**ODLUKU**

**o sufinanciranju troškova prijevoza željeznicom za učenike srednjih škola i studente s područja Općine Vladislavci u 2018. godini**

1. **Odobrava se** sufinanciranje troškova međumjesnog prijevoza željeznicom u visini od 50 % cijene **mjesečne studentske karte** redovitim studentima s područja Općine Vladislavci u razdoblju od 1. ožujka do 31. prosinca 2018. godine, na relacijama:

* Vladislavci – Osijek - Vladislavci,
* Dopsin- Osijek – Dopsin.

1. **Odobrava se** sufinanciranje troškova međumjesnog prijevoza željeznicom u visini od 17,50 % cijene **mjesečne učeničke karte**, učenicima srednjih škola s područja Općine Vladislavci u razdoblju od 1. ožujka do 31. prosinca 2018. godine, na relacijama:

* Vladislavci – Osijek - Vladislavci,
* Dopsin- Osijek – Dopsin.

1. Učenici srednjih škola i redoviti studenti s područja Općine Vladislavci mogu koristiti subvenciju za samo jedan oblik međumjesnog prijevoza (prijevoz autobusom ili prijevoz željeznicom).
2. Sufinanciranje troškova prijevoza iz točke 1. i 2. ove Odluke izvršit će se na teret Proračuna Općine Vladislavci za 2018. godinu.
3. Ova Odluka stupa na snagu danom donošenja, a ima biti objavljena u „Službenom glasniku“ Općine Vladislavci.

KLASA: 602-01/18-02/01

UR.BROJ: 2158/07-02-18-4

Vladislavci, 12. veljače 2018.

**Općinski načelnik**

Marjan Tomas, v.r.